Man of Steel (pelikula)

Ang Man of Steel ay isang pelikula na hango sa karakter na si Superman ng DC Comics. Ito ang kauna-unahang pelikula ng DC Extended Universe (DCEU). Ang Man of Steel ay mula sa direksyon ni Zack Snyder at sa panunulat ni David S. Goyer, at pinagbibidahan nina Henry Cavill, Amy Adams, Michael Shannon, Kevin Costner, Diane Lane, Laurence Fishburne, Antje Traue, Ayelet Zurer, Christopher Meloni, at Russell Crowe.

Ipinalabas ang Man of Steel sa mga sinehan noong 14 Hunyo 2013 sa 2D, 3D at IMAX. Sa kabuuan, kumita ang pelikulang ito sa buong mundo ng $668 milyon. Ang kasunod nitong pelikula na pinamagatang Batman v Superman: Dawn of Justice ay ipinalabas naman noong ika-25 Marso, 2016.

DC Extended Universe

Ang tagumpay ng Man of Steel ang nag-udyok sa Warner Bros. para gumawa ng shared universe na kabibilangan ng iba't ibang karakter mula sa DC Comics. Noong Hunyo 2013, si Goyer ay inatasan gumawa ng iskrip para sa kasunod na pelikula ng Man of Steel at pati na rin sa Justice League. Makalipas ang isang buwan, noong Hulyo 2013, inanunsyo ni Zack Snyder na ang ikalawang pelikula ay pagtatagpuin sina Batman at si Superman. Si Cavill, Adams, Lane at Fishburne inaasahan magbabalik sa ikalawang pelikula upang gampanan muli ang kanilang mga karakter. Ayon kay Snyder, hinango ang kasunod na pelikula mula sa komik na The Dark Knight Returns.

Mga sanggunian

Karagdagang pagbabasa
 Marrapodi, Eric. "Superman: Flying to a church near you ". CNN. 14 Hunyo 2013.

Mga panlabas na kawil






Kategorya:DC Extended Universe
Kategorya:Mga pelikula ng Warner Bros.
Kategorya:Mga pelikula mula sa Estados Unidos